**Bocskaikert Község Önkormányzati Közterületi Térfigyelő Rendszer**

 **Adatvédelmi Szabályzata**

Hatályos: 2019. szeptember 06.

 A Térfigyelő Rendszer Adatvédelmi Szabályzat Magyarország Alaptörvénye, 2011. évi CXII. törvény az információs önrendelkezési jogról és az információszabadságról (továbbiakban: Info tv.), a 2013. évi V. törvény a Polgári törvénykönyvről, a Rendőrségről szóló 1994. évi XXXIV. törvény, a közterület- felügyeletről szóló 1999. évi LXIII. törvény rendelkezéseire figyelembevételével készült.

1. **Közterületi térfigyelő rendszer adatvédelmi és adatbiztonsági szabályai**

**1.1. A térfigyelő rendszer fogalma:**

A Térfigyelő Rendszer azon műszaki eszközök összessége, amely biztosítja a közterületi képfelvétel jogszabályban előírt módon rögzítését és továbbítását.

**1.2. A térfigyelő rendszer működési céljai:**

* a közbiztonság növelése, a közterület általános rendjének biztosítása,
* a térfigyelő rendszer által lefedett területen található vagyon megóvása, felügyelet,
	+ - a rendőrség bűnüldöző munkájának segítése,
* a lakosság, a településre látogatók biztonságérzetének növelése, jogsértések
	+ - visszaszorítása,

**1.3. Értelmező rendelkezések:**

* *személyes adat:* az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés
* *hozzájárulás:* az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő - kezeléséhez
* *tiltakozás:* az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri
* *adatkezelő:* az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja
* *adatkezelés:* az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése,
* *adattovábbítás:* az adat meghatározott harmadik személy számára történő hozzáférhetővé tétele
* *adattörlés:* az adatok felismerhetetlenné tétele oly módon, hogy a helyreállításuk többé nem lehetséges
* *adatmegsemmisítés:* az adatokat tartalmazó adathordozó teljes fizikai megsemmisítése
* *közterület:* a közhasználatra szolgáló minden olyan állami és önkormányzati tulajdonban álló terület, amelyet rendelkezésének megfelelően bárki használhat, ideértve a közterületnek közútként szolgáló és a magánterület a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat
* *közterületi rend*: a közterület rendeltetésszerű használatára, igénybevételére vonatkozó jogszabályok megtartása

1. **Az adatkezelés**

**2.1. Az adatkezelés elvei**

Személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie. Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és serülés ellen.

**2.2.** **Az adatkezelés jogalapja**

Személyes adat akkor kezelhető, ha ahhoz az érintett hozzájárul. A térfigyelő rendszer alkalmazásához a hozzájárulás önkéntes, ráutaló magatartással történik. A rendszer alkalmazásáról a területen megjelenni kívánó személyek részére jól látható helyen, jól olvasható, tájékoztatást elősegítő módon, ismertetőt kell kihelyezni.

**2.3. Az adatkezelés korlátai**

A felvétel rögzítése helyszínén

* elkövetett bűncselekmény vagy szabálysértés, vagy a közlekedés szabályainak

megsértése miatt indult büntető-, szabálysértési eljárásban, körözött személy vagy tárgy azonosítása vagy rendőri intézkedés jogszerűségének közigazgatási eljárásban történő vizsgálata céljából indult eljárásban,

* elkövetett jogsértés miatt indított közigazgatási hatósági eljárásban,
* rendőri intézkedés jogszerűségének megállapítására irányuló közigazgatási hatósági

eljárásban,

* a felvételen szereplő személy, által, jogainak gyakorlása érdekében indított eljárásban

használható fel.

 **2.4. Az adatkezelés időtartama**

A kialakított térfigyelő rendszer a közterületen készült felvételeket rögzíti. 8 nap elteltével haladéktalanul törölni köteles kivéve, ha a felügyelő kezdeményezésére az eljárásra jogosult szerv vagy hatóság eljárást indított, és erről a felügyelőt határidőn belül tájékoztatta. Ebben az esetben a felügyelő a rögzített felvételt az eljárására jogosult szerv vagy hatóság részére történő továbbításáig kezelheti azzal, hogy az adatkezelés időtartama nem haladhatja meg a 30 napot.

1. **Bocskaikerti Térfigyelő Rendszer általános jellemzői**

**3.1. A Közterületi Térfigyelő rendszer üzemeltetése és kezelése**

A térfigyelő rendszer Bocskaikert Községi Önkormányzat tulajdona. Az Önkormányzat a Térfigyelő Rendszer üzemeltetésével és kezelésével a Hajdúhadházi Rendőrkapitányságot bízta meg. A felvételek 0-tól 24 óráig, folyamatosan készülnek, és kerülnek rögzítésére. Folyamatos megfigyelés nem történik.

**3.2. A Térfigyelő rendszerhez tartozó kamerák helye és megfigyelt terület:**

|  |  |  |
| --- | --- | --- |
| **1** | **Bocskaikert Debreceni út 64. sz. előtt a szervízút mellett lévő légsziréna oszlop**  | **Debreceni és Csillag út kereszteződése** |
| **2** | **Bocskaikert Debreceni út 64. sz. előtt a szervízút mellett lévő légsziréna oszlop** | **Debreceni út két mellékútját összekötő kereszteződése, ahol a forgalomirányító lámpa található** |
| **3** | **Bocskaikert Debreceni út 64. sz. előtt a szervízút mellett lévő légsziréna oszlop** | **Debreceni út jobb oldala a Baross Gábor út irányába** |
| **4** | **Bocskaikert 14450/7 hrsz. Debreceni-Csillag út között lévő játszótér** | **Debreceni út Csillag út felé eső oldala** |
| **5** | **Bocskaikert 14450/7 hrsz. Debreceni-Csillag út között lévő játszótér** | **Debreceni út Baross Gábor út felé eső oldala** |
| **6** | **Bocskaikert Baross Gábor út 14646/2 hrsz. kondipark** | **kondipark nyugati oldala** |
| **7** | **Bocskaikert Baross Gábor út 14646/2 hrsz. kondipark** | **kondipark középső része** |
| **9** | **Bocskaikert Baross Gábor út 14646/2 hrsz. kondipark** | **műfüves pálya** |

**3.3. Adatmentés, adattárolás, odatovábbítás:**

A képfelvevőt a rendőrség kezeli. A kialakított rendszer a közterületen készült felvételeket rögzíti és megőrzi. A rendszerről való adatmentés csak az erre feljogosított és kioktatott személyek, adott számítógépén keresztül, egy végpont van biztosítva, a rendszer központi rögzítésének helye a Bocskaikerti Polgármesteri Hivatal zárható szerver szekrénye.

Összeköttetés a Rendőrséggel a Bocskaikerti Polgármesteri Hivatalon keresztül valósul meg. A rögzítő rendszer képes interneten keresztüli adattovábbításra is.

A számítógépen további jogosultság korlátokkal védetten futtatható kliens szoftver segítségével lehetséges a kívánt adat letöltése illetve helyben az online monitorozás is.

A kameráknál a visszaellenőrzést a következők tehetik meg:

* polgármester
* jegyző
* rendőrség

A kezelőnek üzemeltetési naplót kell vezeti, melyben a következő bejegyzek kerülnek: reggeli állapot ellenőrzés eredménye (kamerák állapota, rögzítő stb.) **,** visszaellenőrzés ideje, ellenőrzést végző személy neve, téma, egyéb észrevételek

A naplót olyan módon kell vezetni, hogy egyértelműen megállapítható legyen a felhasznált adathordozók megjelölése és a bekövetkezett eseményre tekintettel tett intézkedés.

A rögzített felvétel a közterület-felügyeletről szóló törvény 7§ (6) bekezdésében foglalt felhasználási célból- bizonyítási eszközként- a büntető és szabálysértési eljárásra jogosult szerv írásbeli megkeresésére továbbítható, az eljárás lefolytatására jogosult szerv által biztosított adathordozó eszközön. A rögzített képfelvétel adathordozóra történő mentése az eljárásra jogosult közreműködésével történik. Az adattovábbítást a Szabályzat 2. számú mellékletére fel kell vezetni.

 **3.4. Informatikai biztonság**

A térfigyelő központ szervere a Bocskaikerti Polgármesteri Hivatalban kialakított zárt rackszekrényben került elhelyezésre. A szekrényt a Rendőrségről szóló tv., az Info tv., egyéb jogszabály által feljogosított személyek , valamint a polgármester, az alpolgármester, a jegyző a jegyző helyettesítésével megbízott köztisztviselő, valamint a Hivatal rendszergazdája nyithatja fel.

A rendszer karbantartását végző személy a szekrényt csak kinyitásra jogosult személy kíséretében nyithatja ki és végezheti tevékenységét.

A hordozható számítógép állandó használatára a közterület-felügyelet jogosult. A

 **3.5. Fenntartás, üzemeltetés**

A kamerák működőképességét és megfelelő állagát havonta a Bocskaikerti Polgármesteri Hivatal informatikusa ellenőrzi, naplózza.

A rendszernek folyamatosan működnie kell. Amennyiben a hiba kijavítása pénzügyi kiadással jár erre a forrást a Polgármesteri Hivatal biztosítja.

1. **Szabályzat mellékletei**
* 1. számú melléklet: Kérelem Bocskaikert Község Önkormányzat területén működő térfigyelő rendszer adatkezelésével összefüggő adattovábbítás iránt
* 2. számú melléklet: Adattovábbítási nyilvántartás
* 3. számú melléklet: Felvételek megsemmisítésére vonatkozó nyilvántartás

**ZÁRÓ RENDELKEZÉS**

A Szabályzat rendelkezéseit minden érintettel meg kell ismertetni.

Jelen Közterületi Térfigyelő Rendszer Adatvédelmi Szabályzata 2019. október 10-én lép hatályba.

**1. számú melléklete**

**Kérelem**

Bocskaikert Község Önkormányzat területén működő térfigyelő rendszer adatkezelésével összefüggő adattovábbítás iránt

**Kérelmező**

neve: ............................................................................................................................................

születési helye, ideje: ...................................................................................................................

anyja neve: ...................................................................................................................................

címe: ............................................................................................................................................

elektronikus elérhetősége: ...........................................................................................................

telefonszáma: ...............................................................................................................................

**Adat igénylésének jogalapja:**

1. a rögzített felvételen szereplő személy által a jogainak érvényesítésére indított

eljárásban történő felhasználás céljából adatigénylés;

1. a kérelmező jogát vagy jogos érdekét a felvétellel rögzített esemény, cselekmény vagy

intézkedés érinti, melynek érdekében szabálysértési-, büntető-, vagy közigazgatási hatóság részére történő adattovábbítást kér;

1. a kérelmezőről készült felvétel megtekintése.
2.

A felvétel készítésének **időpontja** : .............................................................................................

A felvétel készítésének **helyszíne** (pontos helyszíni azonosító pontok megjelölésével):

......................................................................................................................................................

......................................................................................................................................................

1. és 2. pont esetén mely **célból** kéri a felvétel továbbítását: ................................................

......................................................................................................................................................

......................................................................................................................................................

Az 1. pontban meghatározott kérelem esetén a kérelmező aláírásával büntetőjogi felelőssége tudatában kijelenti, hogy a továbbított felvételrészletet kizárólag arra a célra használja fel, amely célra az átadásra került.

Az adattovábbítást, illetve a betekintést követően a Közterület-felügyelet a rögzített felvételrészletet haladéktalanul törli.

Kelt: ……………………………….

………………………………………… kérelmező aláírása

1. számú melléklet

**TÁJÉKOZTATÁS A TÉRFIGYELŐ RENDSZER MŰKÖDÉSÉRŐL**

2019. október 10-től Bocskaikert Község közigazgatási területén kiépítésre kerül a közterületi térfigyelő rendszer I. szakasza. A működtetés célja továbbra is a közbiztonság növelése, a közterület általános rendjének biztosítása, a térfigyelő rendszer által lefedett területen található vagyon megóvása, felügyelete, a Közterület-felügyelet (a továbbiakban: felügyelet) tevékenységének, a rendőrség bűnüldöző munkájának segítése, a lakosság, a településen dolgozók, a településre látogatók biztonságérzetének növelése, a jogsértések visszaszorítása.

A közterület-felügyeletről szóló 1999. évi LXIII. törvény (a továbbiakban: Ktftv.) 7.§ (4) bekezdésében foglalt kötelezettségünk alapján a kamerák elhelyezkedéséről az alábbi tájékoztatást adjuk

(az elhelyezés helye és a megfigyelt közterület):

|  |  |  |
| --- | --- | --- |
| **1** | **Bocskaikert Debreceni út 64. sz. előtt a szervízút mellett lévő légsziréna oszlop**  | **Debreceni és Csillag út kereszteződése** |
| **2** | **Bocskaikert Debreceni út 64. sz. előtt a szervízút mellett lévő légsziréna oszlop** | **Debreceni út két mellékútját összekötő kereszteződése, ahol a forgalomirányító lámpa található** |
| **3** | **Bocskaikert Debreceni út 64. sz. előtt a szervízút mellett lévő légsziréna oszlop** | **Debreceni út jobb oldala a Baross Gábor út irányába** |
| **4** | **Bocskaikert 14450/7 hrsz. Debreceni-Csillag út között lévő játszótér** | **Debreceni út Csillag út felé eső oldala** |
| **5** | **Bocskaikert 14450/7 hrsz. Debreceni-Csillag út között lévő játszótér** | **Debreceni út Baross Gábor út felé eső oldala** |
| **6** | **Bocskaikert Baross Gábor út 14646/2 hrsz. kondipark** | **kondipark nyugati oldala** |
| **7** | **Bocskaikert Baross Gábor út 14646/2 hrsz. kondipark** | **kondipark középső része** |
| **9** | **Bocskaikert Baross Gábor út 14646/2 hrsz. kondipark** | **műfüves pálya** |

Az üzemeltetést a Rendőrség és a Polgármesteri Hivatal végzi.

A rendszer használata a Ktftv., az adatvédelmi törvény, valamint az ezek rendelkezései alapján a Térfigyelő Rendszer Szabályzat alapján történik. A

Szabályzat a www.bocskaikert.hu honlapon megtalálható.

A megfigyelést végző személyek a kamerákat kizárólag a jogsértő cselekmények kiszűrésére, rögzítésére, illetve az azok megszüntetéséhez szükséges intézkedések kezdeményezésére használhatják, ezért fegyelmi felelősséggel tartoznak.

Képfelvevő elhelyezéséről, valamint a képfelvevővel megfigyelt közterület kijelöléséről a felügyelet előterjesztésére a képviselő-testület dönt.

A Ktftv. 7.§ (2) és (3) bekezdésben foglaltak alapján készített felvétel a rögzítés helyszínén

1. elkövetett bűncselekmény vagy szabálysértés miatt indult eljárásban,
2. elkövetett jogsértés miatt indított közigazgatási hatósági eljárásban,
3. végzett felügyelői intézkedés jogszerűségének megállapítására irányuló közigazgatási hatósági eljárásban,

továbbá

1. a felvételen szereplő személy által, jogainak gyakorlása érdekében indított eljárásban használható fel.

A kezelő a Ktftv 7.§ (2) bekezdés alapján rögzített felvételt a rögzítést követő harminc nap elteltével, Ktftv 7.§ (3) bekezdés alapján rögzített felvételt a rögzítést követő nyolc nap elteltével haladéktalanul törli.

Ha a felvételen szereplő személy a jogainak érvényesítésére eljárást indított, részére az adatkezelési határidőn belül benyújtott kérelemre kell a felvételt továbbítani.

Közigazgatási hatósági eljárásban az eljáró hatóság megkeresésére – belföldi jogsegély keretében – a Ktftv 7. § (2) bekezdés szerint rögzített felvétel továbbítható, ha a megkereső hatóság a megkeresésben az eljárás tárgyát, ügyszámát és a rögzített felvétellel bizonyítandó tényt megjelöli.

A rögzített felvétel továbbítására irányuló megkeresést meg kell tagadni akkor is, ha a felvétel a megkeresésben meghatározott tény bizonyítására alkalmatlan.

A fentiekben felsoroltakon kívül más okból felvétel nem adható ki, illetve harmadik személy által a felvétel nem tekinthető meg, és a felvételeket – azok továbbítását követően, miután meggyőződtünk, hogy a címzett a felvételt megkapta és az megtekintésre alkalmas – haladéktalanul töröljük. Amennyiben a kérelmező a róla készült felvétel megtekintését kéri vagy kérelme arra irányul, hogy a felvételrészletet a Felügyelet a részére továbbítsa, először megvizsgáljuk, hogy a kért felvételrészlet rendelkezésre áll-e (a kérelmező szerepel-e a felvételen).

Bízunk benne, hogy a Térfigyelő Rendszer nagyban hozzájárul településünk közbiztonságának javításához.

Szőllős Sándor polgármester